Document ID: 31995R2312

ΚΑΝΟΝΙΣΜΟΣ (ΕΚ) αριθ. 2312/95 ΤΗΣ ΕΠΙΤΡΟΠΗΣ της 29ης Σεπτεμβρίου 1995 για την τροποποίηση του κανονισμού (ΕΚ) αριθ. 1937/95 περί προσδιορισμού του ύψους της γεωργικής συνιστώσας της φορολογίας καθώς και των πρόσθετων δασμών της περιόδου από 1ης Ιουλίου μέχρι 30ής Σεπτεμβρίου 1995 συμπεριλαμβανομένης, για τις προς την Κοινότητα εισαγωγές εμπορευμάτων προελεύσεως Ελβετίας, υπαγομένων στον κανονισμό (ΕΚ) αριθ. 3448/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7,
Εκτιμώντας:
ότι, προς συνεκτίμηση των αποτελεσμάτων των διαπραγματεύσεων του Γύρου της Ουρουγουάης αναφορικά με τον γεωργικό τομέα, ο κανονισμός (ΕΚ) αριθ. 1917/95 του Συμβουλίου της 24ης Ιουλίου 1995 για τη θέσπιση ορισμένων μέτρων που αφορούν την εισαγωγή μεταποιημένων γεωργικών προϊόντων Ισλανδίας, Νορβηγίας και Ελβετίας (2), θεσπίζει στο άρθρο 1 παράγραφος 1 τα βασικά ποσά που λαμβάνονται υπόψη κατά τον υπολογισμό της γεωργικής συνιστώσας της φορολογίας και των πρόσθετων δασμών που εφαρμόζονται για τις προς την Κοινότητα εισαγωγές εμπορευμάτων προελεύσεως Ελβετίας 7 ότι, σύμφωνα με το άρθρο 2 του προαναφερόμενου κανονισμού, η Επιτροπή τότε μόνο θα προχωρήσει σε έγκριση των λεπτομερειών εφαρμογής όταν βεβαιωθεί ότι η Ελβετία θα λάβει ταυτοχρόνως ή το συντομότερο δυνατό μέτρα συγκρίσιμου αποτελέσματος 7
ότι ο κανονισμός (ΕΚ) αριθ. 1937/95 της Επιτροπής της 4ης Αυγούστου 1995 για τον προσδιορισμό του ύψους της γεωργικής συνιστώσας της φορολογίας καθώς και των πρόσθετων δασμών της περιόδου από 1ης Ιουλίου μέχρι 30ής Σεπτεμβρίου 1995 συμπεριλαμβανομένης, για τις προς την Κοινότητα εισαγωγές εμπορευμάτων προελεύσεως Ελβετίας (3), υπαγομένων στον κανονισμό (ΕΚ) αριθ. 3448/93 του Συμβουλίου, ισχύει μέχρι τις 30 Σεπτεμβρίου 1995 7
ότι, στον κανονισμό (ΕΚ) αριθ. 1937/95, λόγω λάθους αναγράφεται ένας λανθασμένος αριθμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1937/95 τροποποιείται ως εξής:
1. Στο άρθρο 2, η ημερομηνία «30 Σεπτεμβρίου 1995» αντικαθίσταται από την ημερομηνία «31 Δεκεμβρίου 1995».
2. Στο παράρτημα Ι μέρος 1, το ποσό «114,944 Ecu ανά 100 kg» του κωδικού ΣΟ 2106 90 10 αντικαθίσταται από το ποσό «25,000 Ecu ανά 100 kg».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το σημείο 2 του άρθρου 1 έχει, κατόπιν αιτήσεως των ενδιαφερομένων, αναδρομική ισχύ από 1ης Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 1995.

Labels: 17
3
6
18
15